Publication: Magyar Közlöny
Issue: MK-2004-49 (Year: 2004, Number: 49)
Era: 2004-2010
Section: az 5/1993. (XII. 26.) MüM rendelethez]
Paragraph Index: 1630

4. felhívja a Kormányt, hogy a Jegyzõkönyv kihirdetése érdekében — annak hatálybalépését követõen — terjessze az Országgyûléshez a Jegyzõkönyv kihirdetésérõl szóló törvényjavaslatot. Dr. Szili Katalin s. k., az Országgyûlés elnöke Béki Gabriella s. k., Dr. Vidoven Árpád s. k., az Országgyûlés jegyzõje az Országgyûlés jegyzõje * A határozatot az Országgyûlés a 2004. április 19-i ülésnapján fogadta el. Az Országgyûlés 32/2004. (IV. 19.) OGY határozata a védett õshonos vagy veszélyeztetett, magas genetikai értéket képviselõ tenyésztett magyar állatfajták nemzeti kinccsé nyilvánításáról* A magyar nép történetébõl ismert, hogy õsidõktõl fogva milyen szoros volt kötõdésünk az állattartáshoz, állattenyésztéshez. Hazánkban a Kárpát-medencében õshonosnak mondott fajok és fajták (a továbbiakban: fajták) fenntartása is védelmet kapott az állattenyésztési törvényben. A régi magyar háziállatfajták köre azonban ennél nagyobb sugarú, mert az „õshonos” fajtákon túl számos olyan, hosszú idõn keresztül tenyésztett fajta él hazánk területén, amely állatfajták a magyar nemzeti kultúra részét képezik. A régi magyar háziállatok az emberi munka évszázados eredményei. Történelmi múltunkhoz tartoznak, nemcsak az állattenyésztés történetéhez, hanem a teljes magyar történetiséghez is. Hozzátartoznak a magyar tájhoz, részei nemzeti identitásunknak, õshonos állataink ma is élõ, eleven örökségünk. Az Európai Uniós csatlakozás küszöbén, a Magyar Országgyûlés megkülönböztetett figyelmet fordít arra, hogy nemzeti létünk 1100 éves értékeit, eredményeit meg- õrizzük, és Európában ezzel is kifejezzük nemzeti karakterünket.

Source: https://magyarkozlony.hu/hivatalos-lapok/f1f5afcdb9881800421213abe9384458fe95b016/dokumentumok/2bc5764bc0a99de71bae2b95a15388348205f40b/letoltes